### Beslutning

Anbefales.

### Sagsfremstilling

## Resume og sagens baggrund

På investeringsoversigten for henholdsvis 2025 og 2026 er der afsat et rådighedsbeløb på 0,5 mio. kr. i hvert af årene til etablering af el-ladestandere til tjenestebiler. Der søges om en frigivelse af beløbet på 0,5 mio. kr. i 2025.

## Indstillinger

Direktøren indstiller, at der gives en anlægsbevilling på i alt 0,5 mio. kr. finansieret af rådighedsbeløbet til etablering af el-ladestandere til tjenestebiler i 2025.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I forbindelse med budgetaftalen for [adresse] er der skitseret en forventning om, at kommunens bilflåde udskiftes til elbiler i perioden fra 2025 til 2028.

Victoria Jeppesen skal følge med overgangen til elbiler. Derfor er der i 2025 og 2026 afsat 0,5 mio. kr. årligt til etablering af den fornødne ladekapacitet. Den samlede anlægsbevilling til projektet ligger på i alt 1,0 mio. kr. Det forventes, at projektet kan igangsættes inden for dette beløb. Der må dog påregnes behov for yderligere finansiering i 2027 og 2028.

For at igangsætte projektet ønskes bevillingen i 2025 på 0,5 mio. kr. frigivet til forundersøgelser, rådgivning med videre.

Administrationen forventer, at etableringen af el-ladestandere til tjenestebiler påbegyndes i den sydlige del af kommunen.

## Økonomiske konsekvenser

Der er afsat et rådighedsbeløb på i alt 0,5 mio. kr. i 2025 til etablering af el-ladestandere til tjenestebiler. Det bemærkes, at restrådighedsbeløbet efter frigivelsen udgør 0 kr. i 2025.

Der resterer herefter 0,5 mio. kr. i 2026.

[adresse] bemærkninger er indarbejdet i sagen.